钦定古今图书集成/明伦汇编/氏族典/第333卷 > 刘怀慎
## 钦定古今图书集成/明伦汇编/氏族典/第333卷 > 刘怀慎

按《宋史刘怀慎传》，“怀慎，彭城人，左将军怀肃弟也。少
谨慎质直。始参高祖军事，屡战克捷，加辅国将军。义
熙十一年，进北中郎将，封南城县男。十三年，高祖北
伐，以为中领军，征为度支尚书。永初元年，以佐命功，
进爵为侯。景平元年，迁护军将军。二年卒，谥曰肃侯。
子德愿嗣。永光中，为廷尉，与柳元景厚善，元景败，下”
狱诛。怀慎庶长子荣祖，以战功赐爵都乡侯。德愿弟
兴祖，青州刺史。怀慎弟怀默，江夏内史。怀默子道球，
巴东、建平二郡太守。道球弟孙登，武陵内史。孙登子
亮，梁益二州刺史。孙登弟道隆，历卫将军、中护军，赐
死。